CELEX: 32008R0166
Language: hr
Date: 2008-02-22 00:00:00
Title: Uredba Komisije (EZ) br. 166/2008 od 22. veljače 2008. o odobrenju novog korištenja pripravka Bacillus cereus var. toyoi (Toyocerin) kao dodatka hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               154
            
         32008R0166
   
               L 050/11
            
            
               SLUŽBENI LIST EUROPSKE UNIJE
            
            
               22.02.2008.
            
         
      UREDBA KOMISIJE (EZ) br. 166/2008
   od 22. veljače 2008.
   o odobrenju novog korištenja pripravka Bacillus cereus var. toyoi (Toyocerin) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se izdavanje odobrenja za dodatke hrani za životinje za korištenje u hranidbi životinja te osnova i postupci za izdavanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje za pripravak naveden u Prilogu ovoj Uredbi. Tom su zahtjevu priloženi podaci i dokumenti propisani člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na uvrštenje novog korištenja pripravka mikroorganizma Bacillus cereus var. toyoi NCIMB 40112/CNCM I-1012 (Toyocerin) za pure za tov u skupinu dodataka hrani za životinje „Zootehnički dodaci”.
            
         
               (4)
            
            
               Korištenje toga pripravka mikroorganizma trajno je odobreno za prasad do 2 mjeseca starosti i krmače Uredbom Komisije (EZ) br. 256/2002 (2), za prasad i svinje za tov Uredbom Komisije (EZ) br. 1453/2004 (3), za goveda za tov Uredbom Komisije (EZ) br. 255/2005 (4), te za kuniće za tov i piliće za tov Uredbom Komisije (EZ) br. 1200/2005 (5).
            
         
               (5)
            
            
               Dostavljeni su novi podaci u potporu zahtjevu za odobrenje za pure za tov. Europska agencija za sigurnost hrane (Agencija) zaključila je u mišljenju od 19. rujna 2007. da pripravak mikroorganizma Bacillus cereus var. toyoi NCIMB 40112/CNCM I-1012 (Toyocerin) nema štetni učinak na potrošače, korisnike ili okoliš (6). Sukladno tome mišljenju korištenje toga pripravka nema štetni učinak na ovu dodatnu kategoriju životinja i učinkovito je u poboljšanju povećanja mase, unosa hrane za životinje i iskorištenosti hrane za životinje. Agencija ne smatra da postoji potreba za posebnim zahtjevima za monitoring nakon stavljanja u promet. Tim je mišljenjem također potvrđeno izvješće o metodi analize dodatka hrani za životinje, koje je podnio Referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Ocjena je toga pripravka pokazala da su ispunjeni uvjeti za odobrenje predviđeni člankom 5. Uredbe (EZ) br. 1831/2003. Sukladno tomu treba odobriti korištenje tog pripravka, kako je definirano u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada skupini dodataka hrani za životinje „Zootehnički dodaci” i funkcionalnoj skupini „Stabilizatori dobre flore”, odobrava se kao dodatak hrani za životinje u hranidbi životinja pod uvjetima utvrđenima u tome Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. veljače 2008.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  SL L 41, 13.2.2002., str. 6. Uredba kako je izmijenjena Uredbom (EZ) br. 1143/2007 (SL L 256, 2.10.2007., str. 23.).
   
      (3)  SL L 269, 17.8.2004., str. 3.
   
      (4)  SL L 45, 16.2.2005., str. 3.
   
      (5)  SL L 195, 27.7.2005., str. 6. Uredba kako je izmijenjena Uredbom (EZ) br. 1445/2006 (SL L 271, 30.9.2006., str. 22.).
   
      (6)  Znanstveno mišljenje Odbora za dodatke i proizvode ili tvari koji se koriste u hrani za životinje o sigurnosti i učinkovitosti Toyocerina (Bacillus cereus var. toyoi) kao dodatka hrani za pure. Doneseno 19. rujna 2007.The EFSA Journal (2007) 549, str. 1.-11.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
               (trgovački naziv)
            
            
               Sastav, kemijska formula, opis, metoda analize
            
            
               Vrsta ili kategorija životinja
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               CFU/kg potpune krmne smjese sa sadržajem vlage od 12 %
            
         
               
                  Skupina zootehničkih dodataka. Funkcionalna skupina: stabilizatori dobre flore
               
            
         
               4b1701
            
            
               Rubinum
            
            
               
                  Bacillus cereus var. toyoi
               
               NCIMB 40112/CNCM I-1012
               (Toyocerin)
            
            
               
                            
                        
                        
                           Sastav dodatka hrani za životinje:
                           Pripravak Bacillus cereus var. toyoi koji sadrži najmanje 1 × 1010 CFU/g dodatka
                        
                     
                            
                        
                        
                           Karakterizacija aktivne tvari:
                           
                              Bacillus cereus var. toyoi
                           
                           NCIMB 40112/CNCM I-1012
                        
                     
                            
                        
                        
                           Metoda analize (1):
                           Brojenje: metodom razlijevanja po podlozi uz uporabu triptonskog soja agara uz prethodno zagrijavanje uzoraka hrane za životinje: gel-elektroforeza u pulsirajućem polju (PFGE).
                        
                     
            
               Pure za tov
            
            
               —
            
            
               0,2 × 109
               
            
            
               1 × 109
               
            
            
               
                           1.
                        
                        
                           U uputama za korištenje dodatka hrani za životinje i premiksa navesti temperaturu skladištenja, rok valjanosti i postojanost pri peletiranju.
                        
                     
                           2.
                        
                        
                           Za zaštitu: prilikom uporabe koristiti zaštitne naočale i rukavice.
                        
                     
                           3.
                        
                        
                           Može se koristiti u krmnim smjesama koje sadrže dopuštene kokcidiostatike: monensin natrij, lasalocid natrij, robenidin, halofuginon, duklazuril, maduramicin amonij.
                        
                     
            
               14. ožujka 2018.
            
         
      (1)  Pojedinosti o metodama analize dostupne su na sljedećoj adresi Referentnog laboratorija Zajednice: www.irmm.jrc.be/crl-feed-additives